Гімалаі - Вікіпэдыя

# Гімалаі

### Зьвесткі зь Вікіпэдыі — вольнай энцыкляпэдыі.

Тапаграфічная мапа Гімалаяў

Гімала́і — самыя высокія горы Зямлі. Ланцуг Гімалаяў ляжыць у паўднёвай Азіі, мае 2,5 тыс. км даўжыні і каля 250 км шырыні. Знаходзяцца на тэрыторыі, якая належыць Пакістану, Індыі, Кітаю, Нэпалу і Бутану. Складаецца з трох галоўных ступеняў: Вялікія Гімалаі, Малыя Гімалаі і Сівалік. Горы якія перавышаюць 8.000 мэтраў утвараюць Вялікія Гімалаі, у якіх самыя малыя вяршыні маюць вышыню болей 4.000 мэтраў. З усходу Вялікія Гімалаі мяжуюць з далінай Брахмапутры, а з захаду з Індам. Горы Малых Гімалаяў дасягаюць вышыні 2 400 мэтраў, толькі на захадзе ўздымаюцца на 4 000 мэтраў. Самая нізкая ступень Сівалік якая цягнецца ўздоўж усёй сыстэм ад Брахмапутры да Інда, а яго вышыня не перавышае 2 000 мэтраў.

## [рэдагаваць] Геалягічная структура

Пачатковае фарміраваньне Гімалаяў пачалося ў алігацэне, пад час альпійскага гараўзьнікненьня. Складаюцца з крышталічных скал, пераважна гранітаў. У наш час ідзе інтэнсіўная эрозія: горныя абвалы і апоўзьні здараюцца вельмі часта.

## [рэдагаваць] Клімат

Гімалаі аддзяляюць Інда-Гангскую нізіну ад Тыбета. Паўднёвыя схілы гор знаходзяцца пад уплывам стала веючых вятроў — мусонаў. Летам тут здараюцца моцныя ападкі. Паўночныя схілы знаходзяцца ў зоне кантынэнтальнага клімату, халоднага і сухога. Высока ў гарах тэмпэратура падае да -25°C летам, зімой да -40°C. Часта здараюцца ўраганныя вятры хуткасьцю нават да 150 км/г і раптоўныя зьмены надвор’я.

## [рэдагаваць] Расьлінны сьвет

Каля падножжа гор цягнуцца сухая саванна і хвойныя лясы, сустракаюцца крыху большыя ліставыя. Ва ўсходняй частцы да вышыні 1.000 мэтраў растуць вільготныя лясы (джунглі). Вышэй джунглі саступаюць месца бамбукам, пальмам і дрэвавідным папарацям. З вышыні 2.000 мэтраў пачынаюцца ліставыя лясы з дубамі, магноліямі, каштанамі і клёнамі. Вышэй 2.600 мэтраў пачынаюць зьяўляцца хвойныя лясы: сосны і гімалайскія кедры. Ад 3.500 да 4.000 мэтраў ляжаць палі рададэндрона і карлікавых мажавельнікаў. Мяжа вечных сьнягоў ляжыць на вышыні 4.500 мэтраў (на паўднёвым баку) і 6.000 (на паўночным баку).

## [рэдагаваць] Лядоўні

Эвэрэст

Агульная плошча лядоўняў у Гімалаях складае 33.000 км². Маса лёду ў лядоўнях складае 6,6 тыс км³. Лядоўні фарміруюцца, галоўным чынам вакол вялікіх горных масіваў і найвышэйшых вяршынь. Іх даўжыня звычайна невялікая. Самыя даўгія лядоўні Ганготры і Зема маюць толькі 26 км. Лядоўня якая цячэ з найвышэйшай гары сьвету Эвэрэста мае назву Рангбук. Вада з лядоўняў сілкуе такія вялікія рэкі як: Ганг, Інд і Брахмапутра.

## [рэдагаваць] Пакарыцелі Гімалаяў

Экспэдыцыі звычайна абмежаваны вясной і восеньню. Марай кожнага пакарыцеля Гімалаяў зьяўляецца атрыманьне Кароны Гімалаяў, ці 14 васьмітысячнікаў, з якіх 10 знаходзяцца ў Гімалаях, а астатнія чатыры ў Каракорум. Першым карону атрымаў у 1986 годзе Рэйнхальд Меснэр.

## [рэдагаваць] Вонкавыя спасылкі

Гімалаі — сховішча мультымэдыйных матэрыялаў

Атрымана з «http://be.wikipedia.org../../../%D0%B3/%D1%96/%D0%BC/%D0%93%D1%96%D0%BC%D0%B0%D0%BB%D0%B0%D1%96.html»

Катэгорыі: Азія | Горы

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- العربية
- Aragonés
- Asturianu
- বাংলা
- Bosanski
- Български
- Català
- Česky
- Dansk
- Deutsch
- English
- Eesti
- Español
- Esperanto
- Euskara
- فارسی
- Français
- Galego
- 한국어
- हिन्दी
- Hrvatski
- Ido
- Bahasa Indonesia
- Íslenska
- Italiano
- עברית
- ಕನ್ನಡ
- Latina
- Lietuvių
- Magyar
- Македонски
- മലയാളം
- Bahasa Melayu
- Nederlands
- नेपाली
- 日本語
- Norsk (bokmål)
- Norsk (nynorsk)
- Oyghurque
- Polski
- Português
- Русский
- संस्कृत
- Simple English
- Slovenčina
- Slovenščina
- Српски / Srpski
- Suomi
- Svenska
- தமிழ்
- ไทย
- Tiếng Việt
- Тоҷикӣ
- Türkçe
- Українська
- 中文